Diari Oficial de la Generalitat Valenciana


Sumari del DOGV 9383, del 14-07-2022 (2022/6586)

RESOLUCIÓ de 7 de juliol de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es dona publicitat del tràmit administratiu de concessió de l'ajuda a les associacions de protecció i defensa dels animals per a l'exercici 2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9383

Data del DOGV
:   14-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6586


Data del document
:   07-07-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 7 de juliol de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es dona publicitat del tràmit administratiu de concessió de l'ajuda a les associacions de protecció i defensa dels animals per a l'exercici 2022. [2022/6586]  
L'Ordre de 22 de desembre de 2006, de la Conselleria d'Agricultura, Pesca i Alimentació (DOGV núm. 5.418 de 30/12/2006), regula i estableix les ajudes a les associacions de protecció i defensa dels animals (ordre de bases). Per a l'exercici 2022 s'han convocat mitjançant la Resolució de 30 de març de 2022, de la consellera d'Agricultura, Desenvolupament Rural, Emergència Climàtica i Transició Ecològica, les ajudes a les associacions de protecció i defensa dels animals per a l'exercici 2022 (DOGV núm. 9313 de 05/04/2022).  
En els apartats segon i tercer de l'annex de l'ordre de bases, es fixen els beneficiaris i despeses subvencionables. Així mateix, en l'apartat quart s'estableix la quantia de les subvencions i els criteris de preferència.  
Instruït el procediment de concessió de subvencions en el Servei de Producció i Sanitat Animal, tal com disposa l'apartat sisé de l'ordre indicada.  
Vist l'apartat tercer de la Resolució de 30 de març de 2022 de convocatòria, i d'acord amb la Llei 8/2021, de 30 de desembre, de pressupostos de la Generalitat per a l'exercici 2022, l'import total és de:  
  
?150.000,00 € per a les actuacions contemplades en el paràgraf a) de l'apartat segon de l'annex de l'Ordre de 22 de desembre de 2006 corresponent a la línia S1792000,  
?140.000,00 € per a les actuacions contemplades en el paràgraf b), de l'apartat segon de l'annex de l'Ordre de 22 de desembre de 2006 corresponent a la línia S8465000,  
Tenint en compte la limitació plantejada en l'apartat quart de l'ordre reguladora, del 60 % del cost global pressupostat, per al conjunt de les activitats compreses en el paràgraf a) de l'apartat segon, i del 80 % del cost global pressupostat per a les inversions compreses en el paràgraf b) de l'apartat segon, així com les quanties màximes establides, que ascendeixen a 7.200 € per a les activitats assenyalades en el paràgraf a) de l'apartat segon i de 12.000 € per a les activitats assenyalades en el paràgraf b) de l'apartat segon.  
Per a les activitats compreses en el paràgraf a) de l'apartat segon de l'ordre de bases, s'han presentat un total de 52 sol·licituds. El crèdit disponible permet atendre 27 dels expedients que compleixen els requisits establits: des de Protectora La Safor, amb NIF N77322611, fins a APADAC - Assoc. protectora d'animals domèstics abandonats de Callosa de Segura, amb NIF B71774856, havent sigut minorats els dos últims a causa de la falta de pressupost per a subvencionar la totalitat del sol·licitat, i amb la limitació de l'ordre reguladora de 7.200 €, com a subvenció màxima a rebre per les inversions enquadrades en el paràgraf a), tot això segons l'apartat quart de l'ordre de bases esmentada.  
  
De la totalitat de sol·licituds presentades, 2 han sigut denegades per haver sigut presentades una vegada finalitzat el termini de sol·licituds, 12 expedients, per falta de crèdit i uns altres 11 expedients s'han donat per desistits de la petició per no haver esmenat per no haver aportat la documentació requerida en el termini establit.  
Per a les activitats compreses en el paràgraf b) de l'apartat segon de l'ordre de bases, s'han presentat un total de 5 sol·licituds. El crèdit disponible permet atendre els 4 expedients que compleixen els requisits establits: des de Protectora La Safor, amb NIF S23149877, fins a APADAC - Assoc. protectora d'animals domèstics abandonats de Callosa de Segura, amb NIF O86542347, i amb la limitació de l'ordre reguladora de 12.000 €, com a subvenció màxima a rebre per les inversions enquadrades en el paràgraf b), tot això segons l'apartat quart de l'esmentada ordre de bases.  
De la totalitat de sol·licituds presentades 1 expedient s'ha donat per desistit de la petició per no haver esmenat per no haver aportat la documentació requerida en el termini establit.  
Vista la proposta de l'òrgan col·legiat de data 5 de juliol de 2022, resolc:  
  
1r. Concedir l'ajuda per:  
- l'apartat a) a les 27 associacions que compleixen els requisits exigits per la normativa, i que s'esmenten amb els seus expedients des de Protectora La Safor, amb NIF W85459302, fins a APADAC - Assoc. protectora d'animals domèstics abandonats de Callosa de Segura, amb NIF G5428456, segons annex 3a. Llistat de sol·licituds d'ajuda 2022 concedides (inclosos els 2 expedients minorats), per un import de 150.000,00 €, corresponent a la línia S1792000;  
- l'apartat b) a les 4 associacions que compleixen els requisits exigits per la normativa, i que s'esmenten amb els seus expedients des de Protectora La Safor, amb NIF X52696734, fins a APADAC - Assoc. protectora d'animals domèstics abandonats de Callosa de Segura, amb NIF A74545690, segons annex 3b. Llistat de sol·licituds d'ajuda 2022 concedides, per un import de 23.501,30 dels 140.000,00 € corresponents a la línia S8465000.  
2n. Denegar l'ajuda per l'apartat a) als 14 expedients, que s'esmenten amb els seus expedients des d'Assoc. Amigos del Perro Descalzo, amb NIF K46125697, fins a La Casa de Lilie, amb NIF G78250289, segons annex 4a. Llistat de sol·licituds d'ajuda 2022 denegades, pels motius indicats en l'apartat d'observacions.  
3r. Tindre per desistits els 11 sol·licitants dels expedients indicats a continuació per no haver sigut esmenats:  
Les inversions seran realitzades i justificades davant l'Administració fins al dia 15 d'octubre de l'exercici 2022, mitjançant compte justificatiu, que inclourà la declaració de les activitats realitzades i el seu cost amb el desglossament de cadascuna de les despeses incorregudes; s'hi adjuntaran les factures de tercers corresponents a aquestes, així com els justificants bancaris de pagament.  
Aquest acte és definitiu en via administrativa, i en contra podrà interposar-se potestativament un recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes comptat des de l'endemà de la seua notificació, o impugnar-se directament davant l'ordre jurisdiccional mitjançant la interposició d'un recurs contenciós administratiu en el termini de dos mesos a partir de l'endemà de la seua notificació davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
  
  
 València, 7 de juliol de 2022.- El director general d'Agricultura, Ramaderia i Pesca (p.d. Ordre de 22/12/2006; DOGV núm. 5.418): Antonio Quintana Martínez.